CELEX: 62012CN0320
Language: et
Date: 2012-07-02 00:00:00
Title: Kohtuasi C-320/12: Eelotsusetaotlus, mille on esitanud Højesteret (Taani) 2. juulil 2012 — Malaysia Dairy Industries Pte. Ltd versus Ankenævnet for Patenter og Varemærker

25.8.2012   
            
            
               ET
            
            
               Euroopa Liidu Teataja
            
            
               C 258/14
            
         Eelotsusetaotlus, mille on esitanud Højesteret (Taani) 2. juulil 2012 — Malaysia Dairy Industries Pte. Ltd versus Ankenævnet for Patenter og Varemærker
   (Kohtuasi C-320/12)
   2012/C 258/22
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Kaebuse esitaja: Malaysia Dairy Industries Pte. Ltd
   
      Vastustaja: Ankenævnet for Patenter og Varemærker
   
      Eelotsuse küsimused
   
   
               1.
            
            
               Kas pahausksuse mõiste, mida kasutatakse Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta (1) artikli 4 lõike 4 punktis g, väljendab õigusnormi, mille võib sisustada vastavalt siseriiklikule õigusele, või on see Euroopa Liidu õiguse mõiste, mida tuleb kogu Euroopa Liidus tõlgendada ühtmoodi?
            
         
               2.
            
            
               Kui direktiivi 2008/95/EÜ artikli 4 lõike 4 punktis g osutatud pahausksuse mõiste on Euroopa Liidu õiguse mõiste, siis kas seda tuleb tõlgendada nii, et kaubamärgi registreerimisest keeldumise aluseks piisab asjaolust, et taotleja teadis või pidi teadma oma taotluse esitamise ajal välisriigi kaubamärgi olemasolust, või selleks peab olema täidetud veel mõni tingimus, mis on seotud taotleja subjektiivsete kavatsustega?
            
         
               3.
            
            
               Kas liikmesriik võib välisriikide kaubamärkidele ise kehtestada erikaitset, mis pahausksuse nõude osas erineb direktiivi 2008/95/EÜ artikli 4 lõike 4 punktist g, nähes registreerimisest keeldumise alusena näiteks ette, et taotleja teadis või pidi teadma välisriigi kaubamärgi olemasolust?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT 2008, L 299, lk 25).